Ireligiozita

Ireligiozita je chýbanie, ľahostajný postoj, odmietanie alebo nepriateľstvo voči náboženstvu/zbožnosti.

Ireligiozita môže zahŕňať niektoré formy teizmu, v závislosti na náboženskom kontexte; napríklad v Európe 18. storočia bol stelesnením ireligiozity deizmus,Campbell, Colin. 1971. Towards a Sociology of Irreligion. London:McMillan p. 31. zatiaľčo v dnešnej Východnej Ázii zdieľaný termín v zmysle "ireligiozity" alebo "nenáboženstva", s ktorým sa väčšina východoázijskej populácie stotožňuje, znamená skôr nečlenstvo v jednom z inštitucionalizovaných náboženstiev (akým je budhizmus a kresťanstvo), a nie nevyhnutne neviera v tradičné ľudové náboženstvá, kolektívne reprezentované čínskym ľudovým náboženstvom (šen-tao) a japonským šintoizmom (šintó; oboje znamená "cesty bohov").

Podľa globálnej štúdie Pew Research Center z roku 2012, ktorá zahŕňala 230 štátov a oblastí, 16% svetovej populácie nie je spojených so žiadnym náboženstvom. V roku 2060 by podľa ich projekcií mal počet neveriacich narásť o viac ako 35 miliónov, no celkové percento poklesnúť na 13%, pretože svetová populácia bude rásť rýchlejšie.

S ohľadom na medzikultúrne štúdie sa predpokladá počas 21. storočia ústup sekularizmu v dôsledku toho, že viera a plodnosť majú pozitívnu koreláciu, zatiaľčo sekularizmus a plodnosť negatívnu.

 Druhy ireligiozity 

 Sekulárny humanizmus akceptuje ľudský rozum, etiku, sociálnu spravodlivosť a filozofický naturalizmus, špecificky odmieta náboženské dogmy, poverčivosť a pseudovedu ako základy morálky a rozhodovania sa. Sekulárny humanizmus postuluje, že ľudské bytosti sú schopné morálky a etiky bez náboženstva alebo boha.
 Voľnomyšlienkárstvo (slobodomyseľnosť)  stavia na tom, že tvrdenia ohľadne pravdy by mali byť formulované na základe logiky, rozumu a empirizmu, než na základe autority, tradície, zjavenia či inej dogmy. Obzvlášť je pevne spojené s odmietaním tradičnej náboženskej viery.
 "Duchovný ale bez vyznania" odmieta organizované náboženstvo ako jediný alebo najcennejší prostriedok k duchovnému rastu. V kontraste s náboženstvom je spiritualita často spojená s vnútorným prežívaním jednotlivca.
 Teologický nekognitivizmus je argument, že náboženský jazyk – špecificky slová ako "Boh" – nie sú kognitívne zmysluplné. Niekedy je považovaný za synonymum ignosticizmu.
Antireligionizmus je opozícia voči náboženstvu ktoréhokoľvek druhu. Môže popisovať opozíciu voči organizovanému náboženstvu, náboženským praktikám, náboženským inštitúciám alebo konkrétnym formám či praktikám uctievania nadprirodzena, či už organizovaného alebo nie.
Ateizmus je odmietnutie viery, že existujú akékoľvek božstvá, alebo v užšom význame je to postoj, že božstvá či bohovia neexistujú.
Agnosticizmus je pohľad, že existencia Boha, božskej sily alebo nadprirodzena je neznáma alebo nepoznateľná.
Agnostický ateizmus je filozofický pohľad, ktorý zahŕňa ateizmus aj agnosticizmus. Agnostickí ateisti sú ateistickí, pretože neveria v existenciu žiadneho božstva a agnostickí, pretože pretože vyhlasujú, že existencia božstva je buď v zásade alebo v súčasnosti nepoznateľná.
Apateizmus je apatický postoj voči existencii alebo neexistencii boha/bohov.

 Ľudské práva 
V roku 1993 Výbor pre ľudské práva OSN vyhlásil, že článok 18 Medzinárodného paktu o občianskych a politických právach "chráni náboženské, nenáboženské a ateistické presvedčenia, rovnako ako právo nevyznávať žiadne náboženstvo alebo vieru." Výbor ďalej vyhlásil, že "sloboda mať alebo prijať náboženstvo alebo vieru nevyhnutne znamená slobodu si náboženstvo alebo vieru vybrať, vrátane práva človeka vymeniť náboženstvo či vieru za inú alebo prijať ateistický pohľad na svet." Signatári dohovoru majú zakázané "použitie hrozieb, fyzickej sily alebo sankcií v podobe trestu na presvedčovanie veriacich alebo neveriacich" aby odvolali svoju vieru alebo ju zmenili.

Väčšina západných demokracií chráni náboženskú slobodu, a má v značnej miere zahrnuté vo svojich právnych systémoch, že tí, ktorí neveria alebo zachovávajú vieru majú garantovanú slobodu myslenia.

Povšimnutiahodná výnimka z nejednoznačnosti, explicitne povoľujúca nevieru, je článok 36 Ústavy Čínskej ľudovej republiky (prijatý v roku 1982), ktorý deklaruje, že "Žiadny štátny orgán, verejná organizácia alebo človek nemôže presviedčať občanov k viere alebo neviere v akékoľvek náboženstvo; ani nemôže diskriminovať občanov, ktorí veria alebo neveria v akékoľvek náboženstvo." Článok 46 Čínskej Ústavy z roku 1978 bol ešte jednoznačnejší. Uvádzal, že "Občania sa tešia slobode veriť v náboženstvo, a slobode neveriť v náboženstvo a propagovať ateizmus."

 Bez denominácie 
Osoba alebo organizácia bez denominácie nie je viazaná k žiadnej konkrétnej alebo špecifickej náboženskej denominácii. Termín je používaný v kontexte viacerých vier, zahŕňajúcich džinizmus,Jainism in a global perspective. p. 115, Sāgaramala Jaina, Shriprakash Pandey, Pārśvanātha Vidyāpīṭha – 1998 bahaizmus,Earth Versus the Science-fiction Filmmakers. p. 70, Tom Weaver – 2005 zoroastrizmus,Zoroastrianism: An Introduction. p. 227, Jenny Rose – 2011 unitariánsky univerzalizmus, paganizmus, kresťanstvo,Models for Christian Higher Education, Richard Thomas Hughes, William B. Adrian – 1997, p. 403 islam, judaizmus,Continuity and Change, Steven T. Katz, Steven Bayme – 2012, p. 268 hinduizmus,Personality Of Adolescent Students . p. 42, D.B. Rao – 2008 budhizmusThe Buddhist Experience in America. p. 147, Diane Morgan – 2004 a Wicca.Wiccan Warrior: Walking a Spiritual Path in a Sometimes Hostile World. p.  173, Kerr Cuhulain – 2000 Je v protiklade voči náboženskej denominácii.

 Demografia 

Hoci 12 krajín uvedených nižšie má prevahu obyvateľstva bez náboženského vyznania, neznamená to nutne, že väčšina obyvateľstva týchto krajín nepatrí do žiadnej náboženskej skupiny. Napríklad, 68% obyvateľov Švédska je členmi Evanjelickej cirkvi, kým 59% Albáncov sa hlási k moslimskej viere. Rovnako aj keď škandinávske krajiny patria k najnereligióznejším a ateistickým krajinám Európy, 47% ateistov, ktorí tu žijú, sú stále členmi niektorej z národných cirkví.

Globálna projekčná štúdia zameraná na náboženstvo a nevieru (Pew, 2015) predpokladá, že v období medzi 2010 a 2050 bude spočiatku pokračovať nárast ľudí bez vyznania, po ktorom bude zrejme nasledovať pokles v dôsledku nižšej pôrodnosti v tejto demografickej skupine. Globálne štúdie sociológa Phila Zuckermana o ateizme ukázali, že svetový ateizmus môže byť na ústupe z rovnakého dôvodu: ireligiózne krajiny majú najnižšiu celosvetovú pôrodnosť a krajiny s vysokým podielom veriacich sú naopak v tomto ukazovateli na popredných priečkach.

Podľa štúdie Pew Research Center z roku 2012, zahrňujúcej 230 štátov a oblastí, 16% svetovej populácie nie je spojených z náboženstvom, 84% je veriacich. Správa Worldwide Independent Network/Gallup International Association z roku 2012 udáva na vzorke z 57 štátov, že 59% svetovej populácie sa identifikuje ako veriaca osoba, 23% ako neveriaca osoba a 13% ako "presvedčený ateista". Udáva tiež 9% pokles v skupine veriacich pri porovnaní s priemerom v roku 2005, získaným prieskumom v 39 štátoch. Ich následná správa, založená na vzorke z roka 2015, ukázala, že 63% ľudí sa identifikuje ako veriaca osoba, 22% ako neveriaca a 11% ako "presvedčený ateista". Ich ďalšie sledovanie z roku 2017 ukazuje pomery v tých istých kategóriách  62%, 25% a 9%. Odborníci odporúčajú pristupovať k číslam WIN/Gallup International opatrne, pretože iné prieskumy, ktoré použili rovnaké formulácie, prebiehali vo vo viacerých fázach desaťročia a na väčšej vzorke populácie, ako napríklad World Values Survey; konzistentne ukazovali nižšie percentá ateistov.

Byť bez vyznania nie je nevyhnutne totožné s tým, byť ateista alebo agnostik. Štúdia Pew Research Center z roku 2012 upozorňuje, že mnohí nereligiózni v skutočnosti majú nejakú náboženskú vieru. Napríklad pozorovali, že "vieru v Boha alebo vyššiu moc prijíma 7% dospelých Číňanov bez vyznania, 30% Francúzov bez vyznania a 68% Američanov bez vyznania." Čo sa týka nereligióznej populácie, 76% žije v Ázii a pacifickej oblasti, zvyšná časť v Európe (12%), Severnej Amerike (5%), Latinskej Amerike a v Karibiku (4%), sub-saharskej Afrike (2%) a na Strednom Východe a v Južnej Afrike (menej ako 1%).

V Spojených štátoch je niekedy používané označenie „nones“, ktoré označuje tých, ktorý nie sú spojení so žiadnym organizovaným náboženstvom. Termín sa odvodzuje sa prieskumov náboženskej príslušnosti, v ktorých "None (žiadne)" (alebo "None of the above (žiadne z uvedených)") je typicky posledná možnosť výberu. Keďže tento postoj odkazuje viac na chýbanie náboženskej príslušnosti, než na chýbanie osobnej viery, je vo svojej podstate špecifickejším ako ireligiozita. Prieskum v Spojených štátoch (Gallup, 2015) ukázal, že "nones" bola jediná "náboženská" skupina, ktorej percento v populácii rastie.
ŠtátPercento obyvateľstva
bez náboženstvaZdrojeČesko75Estónsko70 Holandsko68Vietnam63Dánsko61Nemecko59Švédsko54Spojené kráľovstvo53Albánsko52 US Department of State – International religious freedom report 2006 Some publicationsJaponsko52Azerbajdžan51 Publications are taken from GallupČína51 Some publicationsUruguaj47Francúzsko44Kuba44Rusko44Bielorusko44Južná Kórea43According to figures compiled by the South Korean National Statistical Office. Fínsko43Maďarsko43Island42Nový Zéland42Litva41Čile38Belgicko35Austrália30Luxembursko30Slovinsko30Španielsko29 Sociological Research Centre, July 2018Švajčiarsko24Kanada24 Canada 2011 censusSlovensko23Spojené štáty23Argentína21Botswana21"Pew Research Center" , Accessed 23 March 2016.Jamajka21Litva19Salvádor19Singapur19Taliansko18Ukrajina16Nikaragua16Belize16 Gallup-Belize surveyJužná Afrika15http://www.statssa.gov.za/census01/Census/Database/Census%202001/Census%202001.aspChorvátsko13Guatemala13The Latin American Socio-Religious Studies Program / Programa Latinoamericano de Estudios Sociorreligiosos  PROLADES Religion in America by countryRakúsko12Portugalsko11Kostarika11International Religious Freedom Report 2008: Costa Rica. United States Bureau of Democracy, Human Rights and Labor (September 14, 2007). This article incorporates text from this source, which is in the public domain.Bulharsko11Filipíny11Kolumbia11Surinam102012 Suriname Census Definitive Results . Algemeen Bureau voor de Statistiek - Suriname.Honduras9Brazília8Ekvádor8Peru8Írsko7 Mexiko7India7Venezuela6Srbsko6Poľsko5Bolívia5Grécko4Čierna Hora3 For the purpose of the chart, the categories 'Islam' and 'Muslims' were merged; 'Buddhist' (.02) and Other Religions were merged; 'Atheist' (1.24) and 'Agnostic' (.07) were merged; and 'Adventist' (.14), 'Christians' (.24), 'Jehovah Witness' (.02), and 'Protestants' (.02) were merged under 'Other Christian'.Panama3Turecko3Rumunsko2Portoriko2Tanzánia2Paraguaj2Malta1Irán1Uganda1Nigéria1Thajsko1Bangladéš1

 Pozri aj 

 Humanizmus
 Dôležitosť náboženstva podľa krajín
 Zoznam krajín podľa ireligiozity
 Kresťanstvo bez denominácie
 Moslimovia bez denominácie
 Judaizmus bez denominácie
 Neteistické náboženstvo
 Panteizmus
 Postteizmus
 Schizma
 Sekularizmus
 Sekularizácia
 Sekulárny humanizmus
 Sekulárne náboženstvo
 Skepticizmus
 Spirituálny ale neveriaci
 Transteizmus
 Unitariánsky univerzalizmus

 Referencie 

 Zdroj a odporúčaná literatúra 







 Externé odkazy 

 "Will religion ever disappear?", BBC Future, od Rachel Nuwerovej, December 2014 (anglicky)

Kategória:Náboženstvo
Kategória:Viera
Kategória:Filozofia